OpenLLM-France/wikimedia huggingface dataset:
# Khi d'Andròmeda

Khi d'Andròmeda (χ Andromedae) és una estrella de la constel·lació d'Andròmeda. És coneguda també amb el nom tradicional de Keun Nan Mun, que comparteix amb φ Andromedae. Aquest nom deriva de la frase en mandarí 軍南門 jūnnánmén, que significa "la porta sud del camp".
Khi d'Andròmeda és una gegant groga del tipus G de la magnitud aparent +5,01. Està aproximadament a 242 anys llum de la Terra.

## Referències

* ↑ «Photoelectric measurements of the lambda 4200 A CN band and the G band in G8-K5 spectra» (en anglès). Monthly Notices of the Royal Astronomical Society, 1960, pàg. 287–316. DOI: 10.1093/MNRAS/120.4.287.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Jesus Maldonado «The metallicity signature of evolved stars with planets» (en anglès). Astronomy and Astrophysics, 6-2013, pàg. 84–84. DOI: 10.1051/0004-6361/201321082.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 «Evolved stars and the origin of abundance trends in planet hosts» (en anglès). Astronomy and Astrophysics, 4-2016. DOI: 10.1051/0004-6361/201527883.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
# Lonchophylla

Lonchophylla és un gènere de ratpenats fil·lostòmids que viuen a Centreamèrica i Sud-amèrica (excepte a Xile i l'Argentina).

## Taxonomia

* Ratpenat llengut de Bokermann (L. bokermanni)
* L. chocoana
* L. concava
* Ratpenat llengut de Dekeyser (L. dekeyseri)
* L. fornicata
* Ratpenat llengut de Handley (L. handleyi)
* Ratpenat llengut equatorià (L. hesperia)
* L. inexpectata
* Ratpenat llengut brasiler (L. mordax)
* L. orcesi
* L. orienticollina
* L. peracchii
* Ratpenat llengut panameny (L. robusta)

## Referències

* ↑ Entrada «Lonchophylla» de la Paleobiology Database (en anglès). [Consulta: 20 desembre 2022].
* ↑ Lonchophylla a Mammal Species of the World (MSW) (anglès)
* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Mahmoud Fayad

Mahmoud Fayad (àrab: محمود فياض, Maḥmūd Fayyāḍ) (Alexandria, 9 de març de 1925 - 18 de desembre de 2002) fou un aixecador egipci que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla d'or en la categoria del pes ploma del programa d'halterofília.
En el seu palmarès també destaquen tres medalles al Campionat del Món d'halterofília, dues d'or, el 1949 i 1950, i una de plata, el 1946.

## Referències

* 1 2 «Mahmoud Fayad Olympic Results». sports-reference.com. Arxivat de l'original el 2018-06-27. [Consulta: 27 març 2019].
* ↑ Mahmoud Fayad. chidlovski.net
# Maria Rovira i Duran

Maria Rovira i Duran (Piera, Anoia) és pagesa de fruita dolça, sindicalista agrària catalana, dirigent de la Unió de Pagesos. El 2005 va rebre la Creu de Sant Jordi "per l'exemple de lluita que suposa la seva trajectòria per tal que es reconegui l'aportació social i econòmica de les dones al desenvolupament rural".
Va estudiar interiorisme però a partir dels quaranta anys va fer-se càrrec de l'explotació familiar i va acabar sent una líder pagesa en adonar-se que a les reunions decisòries sobre el camp només hi acudien homes Defensa un model agrícola basat en retorn a mètodes naturals.

## Referències

* ↑ «Les Creus de Sant Jordi». [Consulta: 5 novembre 2024].
* ↑ Carmona, Rocío «Entrevista a Maria Rovira». La Vanguardia [Consulta: 5 novembre 2024].
# Khi del Cigne

Khi del Cigne (χ Cygni) és un estel variable en la constel·lació del Cigne. La seva lluentor oscil·la entre magnitud aparent +3,30 i +14,20, el major canvi de lluminositat conegut en un estel si s'exceptuen les explosions o esclats. L'astrònom Gottfried Kirch va descobrir la seva variabilitat en 1687, quan al juliol d'aquest any va observar que l'estel havia desaparegut del cel, i no va ser visible de nou fins al mes d'octubre. Recentment, entre juliol i agost de 2005, la seva lluentor va aconseguir magnitud 3,8 d'acord amb diversos informes de l'AAVSO, la qual cosa constituiria la seva lluentor màxima en els últims 148 anys.
A una distància aproximada de 346 anys llum del Sistema solar, Khi Cygni és una variable Mira amb un període de pulsació de 408,05 dies. Amb una temperatura igual o inferior a 3000 K, és unes 3000 vegades més lluminosa que el Sol. Té un radi 300 vegades més gran que el radi solar, comparable a l'òrbita del planeta Mart.
En envellir les variables Mira, poden bombar carboni del seu nucli cap a la superfície, augmentant la proporció d'aquest element enfront del d'oxigen. En estels normals com el Sol, la proporció d'oxigen és molt major que la de carboni, mentre que en els anomenats estels de carboni —com La Superba (Y Canum Venaticorum)—, la proporció és inversa. Khi Cygni, estel del rar tipus espectral S (S6), està a mig camí entre ambdues, sent les proporcions de carboni i oxigen similars.
Igualment destaca el seu alt contingut en zirconi, a conseqüència del procés-s que té lloc en aquesta classe d'estels. La seva evolució l'anirà conduint definitivament cap a un estel de carboni.

## Vegeu també

* Llista d'estrelles variables
* Estel de tipus S

## Referències

* ↑ «Spectral types of S and SC stars on the revised MK system». The Astrophysical Journal Supplement Series, 7-1980, pàg. 379–391. DOI: 10.1086/190673.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Chi Cygni (SIMBAD)
* ↑ Chi Cygni Arxivat 2016-03-04 a Wayback Machine. (The Bright Star Catalogue)
* ↑ The First Known Variable Stars (SEDS)
* ↑ «Chi Cygni's Record-Breaking Maximum». Sky and Telescope. Arxivat de l'original el 2013-04-11. [Consulta: 7 setembre 2006].
* 1 2 Chi Cygni (Stars, Jim Kaler)
# Maiola Kalili

Maiola Kalili (Honolulu, 3 de novembre de 1909 - Los Angeles, 23 d'agost de 1972) va ser un nedador estatunidenc que va competir durant la dècada de 1930. Era germà del també nedador Manuella Kalili.
El 1932 va prendre part en els Jocs Olímpics de Los Angeles, on va guanyar la medalla de plata en els 4×200 metres lliures del programa de natació. Formà equip amb George Fissler, Frank Booth i Manuella Kalili.
Des del 2001 forma part del Hawai’i Sports Hall of Fame.

## Referències

* 1 2 «Maiola Kalili Olympic Results». sports-reference.com. Arxivat de l'original el 2020-04-18. [Consulta: 9 desembre 2018].
* ↑ Maiola Kalili Arxivat 2018-12-10 a Wayback Machine. a hawaiisportshalloffame.com
# Xarxa d'Àrea Personal

Una Xarxa d'Àrea Personal és una xarxa informàtica per a la comunicació entre diferents dispositius (ordinadors, dispositius d'àudio, impressores) propers al punt d'accés. Aquestes xarxes normalment tenen un abast d'uns pocs metres i per a ús personal. Un dels exemples seria la connexió entre un auricular Bluetooth i un smart-phone o telèfon intel·ligent .
Aquestes connexions poden ser per cable (amb elements com cables USB i FireWire) o sense cables (com el Bluetooth, WiFi, IrDA o Zigbee).
Encara que els dispositius en una Xarxa d'Àrea Personal poden intercanviar dades entre si, aquestes no volen incloure un enrocador, és a dir, no estan connectades a Internet directament. Tanmateix, un dispositiu dins d'una Xarxa d'Àrea Personal, pot connectar-se a una xarxa d'àrea local que sí que pot estar connectada a Internet. Per exemple, un ratolí i uns auriculars sense cables pot estar connectat a un ordinador, però només aquest últim pot connectar-se directament a Internet.

## REFERÉNCIES

* CloudFare - ¿Qué es una red de área personal?
# Phil Bauhaus

Phil Bauhaus (Bocholt, Rin del Nord-Westfàlia, 8 de juliol de 1994) és un ciclista alemany. Actualment corre a l'equip Bahrain Victorious. El principal èxit esportiu és el Tour d'Aràbia Saudita del 2020.

## Palmarès

* 2013
** Vencedor d'una etapa a la Volta a Bulgària
* 2014
** 1r a la Skive-Løbet
** 1r a la Kernen Omloop Echt-Susteren
** Vencedor de 2 etapes a la Volta a Portugal
** Vencedor d'una etapa al Baltic Chain Tour
* 2016
** Vencedor d'una etapa al Tour de l'Azerbaidjan
** Vencedor d'una etapa a la Volta de l'Alta Àustria
** Vencedor d'una etapa a la Volta a Dinamarca
* 2018
** Vencedor d'una etapa a l'Abu Dhabi Tour
* 2019
** 1r a la Copa Bernocchi
* 2020
** 1r al Tour d'Aràbia Saudita i vencedor de 2 etapes
* 2021
** Vencedor d'una etapa al Tour La Provence
** Vencedor de 2 etapes a la Volta a Hongria
** Vencedor de 2 etapes a la Volta a Eslovènia
** Vencedor d'una etapa a la Volta a Polònia
** Vencedor d'una etapa a la Volta a Croàcia
* 2022
** Vencedor d'una etapa a la Tirrena-Adriàtica
** Vencedor d'una etapa a la Volta a Polònia
* 2023
** Vencedor d'una etapa al Tour Down Under
* 2024
** Vencedor d'una etapa a la Tirrena-Adriàtica
** Vencedor d'una etapa de la Volta a Eslovènia

### Resultats al Giro d'Itàlia

* 2017. Abandona (17a etapa)
* 2022. 138è de la classificació general

### Resultats a la Volta a Espanya

* 2019. Abandona (9a etapa)

### Resultats al Tour de França

* 2023. Abandona (17a etapa)

## Referències

* ↑ «Bauhaus se lleva etapa y general en Arabia tras un esprint con polémica». El Mundo Deportivo, 08-02-2020 [Consulta: 9 febrer 2020].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Phil Bauhaus a ProCyclingStats
# Pterofòrids

Els pterofòrids (Pterophoridae) són una família de lepidòpters glossats del clade Ditrysia, l'única de la superfamília dels pteroforoïdeus (Pterophoroidea). Inclou 1.318 espècies d'arnes de mida petita.

## Referències

* ↑ Entrada «Pterophoroidea» de la Paleobiology Database (en anglès). [Consulta: 20 desembre 2022].
* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
# Tamara Tikhonina

Tamara Petrovna Tikhonina (en rus Тамара Петровна Тихонина; 22 de febrer de 1937) va ser una jugadora de voleibol soviètica que va competir durant la dècada de 1960.
El 1964 va prendre part en els Jocs Olímpics de Tòquio, on guanyà la medalla de plata en la competició de voleibol.
En el seu palmarès també destaca una medalla de plata al Campionat del Món de voleibol de 1962, i una d'or al Campionat d'Europa de 1963.
A nivell de clubs jugà al CSKA, en què guanyà 4 edicions de la lliga soviètica.

## Referències

* ↑ «Tamara Tikhonina Olympic Results». sports-reference.com. Arxivat de l'original el 18 d'abril 2020. [Consulta: 26 novembre 2017].
* ↑ «Women Volleyball IV World Championship 1962 Moscow (URS) 13-25.10 Winner Japan». [Consulta: 26 novembre 2017].
* ↑ European Volleyball Championship Results: Since 1948
# Manfred Beer

Manfred Beer (Altenberg, 2 de desembre de 1953) és un biatleta alemany, ja retirat, que va competir sota bandera de la República Democràtica Alemanya durant la dècada de 1970. És el pare de la també biatleta Katja Beer.
El 1976 va prendre part en els Jocs Olímpics d'Hivern d'Innsbruck, on disputà dues proves del programa de biatló. Fent equip amb Karl-Heinz Menz, Frank Ullrich i Manfred Geyer guanyà la medalla de bronze en la cursa del relleu 4x7,5 km, mentre en la dels 20 quilòmetres fou vint-i-setè.
En el seu palmarès també destaquen dues medalles d'or i una de bronze al Campionat del món de biatló i tres títols nacionals.

## Referències

* 1 2 3 «Manfred Beer Olympic Results». sports-reference.com. Arxivat de l'original el 18 d’abril 2020. [Consulta: 27 febrer 2020].
* ↑ «Search results». International Biathlon Union. Arxivat de l'original el 27 juny 2015.
# Carro solar

Els carros solars són objectes mitològics semblants a carruatges que representen el recorregut del Sol pel firmament. La barca solar és un altre símbol mitològic de connotacions similars. En les mitologies antigues, els carros solars feien al·lusió al moviment aparent del Sol de Llevant a Ponent, així com el seu ressorgiment a l'est l'endemà, que en aquell moment encara no es comprenia amb exactitud. En algunes concepcions de l'Univers, hi havia una deïtat solar (de vegades una personificació del mateix Sol) que controlava el carro i era venerada en un culte al Sol.
El carro solar és d'origen indoeuropeu i per això apareix a les mitologies de les cultures derivades d'aquest poble, com per exemple:
* La mitologia de l'edat de bronze nòrdica, com es veu al carro Solar de Trundholm
* La mitologia nòrdica (filla parcialment de l'anterior), amb el carro tirat per Árvakr i Alsviðr
* El carro de l'Helios grec, que inspira el mite de Faetont
* El carro de set cavalls de Súrya

## Referències

* ↑ «Faetó». Cementiris de Barcelona, 03-03-2017. Arxivat de l'original el 28 d’octubre 2020. [Consulta: 22 desembre 2019].
* ↑ Sandars, Nancy K., Prehistoric Art in Europe, Penguin (Pelican, now Yale, History of Art), 1968
* ↑ Flood, Gavin (1996). An Introduction to Hinduism. Cambridge University Press. ISBN 9780521438780
# Medurat Ha-Shevet

Medurat Ha-Shevet (hebreu: מדורת השבט‎, Camp de foc tribal) és una pel·lícula de 2004 de l'Israel escrit i dirigit per Joseph Cedar. Ambientada l'any 1981, la pel·lícula se centra en una dona que busca unir-se a un assentament israelià a Cisjordània, malgrat les protestes de les seves filles adolescents.
La pel·lícula es va estrenar al 54è Festival Internacional de Cinema de Berlín el febrer de 2004. La pel·lícula va guanyar cinc Premis de l'Acadèmia Israeliana i va ser seleccionada per la presentació oficial d'Israel per als Premis Oscar de 2004 a la categoria de Millor pel·lícula en llengua estrangera (però no va obtenir la nominació). La pel·lícula va tenir una bona acollida a Israel, els Estats Units i a festivals internacionals de cinema.

## Argument

La història d'una jove vídua, mare de dues belles filles adolescents, que vol unir-se al grup fundador d'un nou assentament de jueus religiosos a Cisjordània, però abans ha de convèncer el comitè d'acceptació que és digna. Les coses es compliquen quan la filla petita és abusada sexualment per nois del seu moviment juvenil.

## Reparatimentt

* Michaela Eshet com a Rachel Gerlik
* Hani Furstenberg com a Tami Gerlik
* Maya Maron com Esti Gerlik
* Moshe Ivgy com a Yossi
* Assí Dayyan com a Motkeh
* Oshri Cohen com a Rafi
* Yehoram Gaon com a Moshe Weinstock
* Yehuda Levi יהודה לוי com a Yoel
* Avi Grainik com a Oded
* Idit Teperson עידיט טפרסון com a Shula (com a Edith Teperson)
* Itay Turgeman איתי תורג'מן com a Gozlan
* Barak Lizork com a Yaniv
* Danny Zahavi com a Ilan
* he com a Inbal
* Ofer Seker com a Yair

## Premis

Hani Furstenberg va rebre el Premi a la millor interpretació femenina a la XXVI edició de la Mostra de València.

## Referències

* ↑ Stephen Holden. «A Time of Tangled Transition in Israel, and in a Family». The New York Times, 09-09-2005. [Consulta: 24 setembre 2017].
* ↑ Edwards, Russell. «Campire». Variety, 17-02-2004. [Consulta: 1r agost 2021].
* ↑ Tugend, Tom. "Religious Tensions Spark ‘Campfire.’" Jewish Journal. 4 November 2004. 31 May 2016.
* ↑ El cine macedonio gana por primera vez la Mostra de València con un filme sobre el terror estalinista, El País, 21 d'octubre de 2005

## Enllaços externs

* Campfire-Medurat Hashevet
# Rowena Mary Bruce

Rowena Mary Bruce (Plymouth, 15 de maig de 1915 - 24 de setembre de 1999), de soltera Dew, va ser una jugadora d'escacs anglesa que tenia el títol de Mestra Internacional Femenina des de 1951. Va ser onze vegades guanyadora del Campionat d'escacs femení britànic (1937, 1950, 1951, 1954, 1955, 1959, 1960, 1962, 1963, 1967 i 1969), rècord de la competició.

## Resultats destacats en competició

Des de finals de la dècada de 1930 fins a finals de la dècada de 1960, va ser una de les jugadores d'escacs més fortes i conegudes d'Anglaterra. L'any 1935, va guanyar el Campionat del món Femení per edats. Rowena Mary Bruce va guanyar el Campionat d'escacs femení britànic onze vegades: 1937, 1950, 1951, 1954, 1955, 1959, 1960, 1962, 1963, 1967 i 1969 (les dures darreres vegades va compartir el primer lloc amb Dinah Margaret Norman). El 1952, a Moscou, va participar en el Torneig de Candidates Femenines on va ocupar el 12è lloc. El 1951, va rebre el títol de Mestra Internacional Femenina de la FIDE (WIM).
El 21 de juny de 1946, Bruce va jugar (i va perdre) un matx d'"escacs per ràdio" contra Liudmila Rudenko. Bruce va ser una de les dues dones que formaven part d'un equip britànic de dotze membres que va jugar en un torneig de quatre dies. L'equip britànic disputava les seves partides a Londres mentre que l'equip rus ho feia a Moscou.
Rowena Mary Bruce va jugar representant Anglaterra a les Olimpíades d'escacs femenines:
* El 1966, al segon tauler de la 3a Olimpíada d'escacs (femenina) a Oberhausen (+5, =5, -2) on va guanyar una medalla d'argent individual, i
* L'any 1969, al segon tauler de la 4a Olimpíada d'escacs (femenina) a Lublin (+5, =3, -6).
El 1940, es va casar amb Ronald Bruce, i van mantenir el matrimoni fins a la seva mort el 1991.

## Referències

* ↑ «John Saunders's Chess Pages: British Chess Champions, 1904 to present». www.saund.co.uk.
* ↑ «1952 Candidates Tournament : World Chess Championship (women)». www.mark-weeks.com.
* ↑ «Britain v. Russia: Plymouth Woman Player In Radio Chess Match». The Western Morning News, 20-06-1946.
* ↑ «Radio Chess Match: Plymouth Woman Defeated In Final Round». The Western Morning News, 22-06-1946.
* ↑ Bartelski, Wojciech. «OlimpBase :: Women's Chess Olympiads :: Rowena Bruce». www.olimpbase.org.
* ↑ «Bruce, Rowena Mary (1915 – 1999)». www.keverelchess.com. Arxivat de l'original el 2016-07-04. [Consulta: 24 abril 2022].
# Cal·losciürins

Els cal·losciürins (Callosciurinae) són una subfamília asiàtica d'esquirols que conté unes 60 espècies, que especialment es troben al sud-est asiàtic. La subfamília rep el seu nom del gènere Callosciurus, que significa 'esquirol bonic'.

## Classificació

* Família Sciuridae
** Subfamília Callosciurinae
*** Tribu Callosciurini
**** Callosciurus
**** Dremomys
**** Exilisciurus
**** Glyphotes
**** Hyosciurus
**** Lariscus
**** Menetes
**** Nannosciurus
**** Prosciurillus
**** Rhinosciurus
**** Rubrisciurus
**** Sundasciurus
**** Tamiops
*** Tribu Funambulini
**** Funambulus

## Referències

* ↑ Entrada «Callosciurini» de la Paleobiology Database (en anglès). [Consulta: 20 desembre 2022].
* ↑ Thorington, R. W. Jr. and R. S. Hoffman. 2005. Family Sciuridae. pp. 754–818 in Mammal Species of the World a Taxonomic and Geographic Reference. D. E. Wilson i D. M. Reeder eds. Johns Hopkins University Press, Baltimore.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Marcel Leboutte

Marcel Leboutte va ser un futbolista belga que va prendre part en els Jocs Olímpics de París de 1900, on guanyà la medalla de bronze com a porter de la selecció belga, representada per la Universitat de Brussel·les.

## Referències

* ↑ «Marcel Leboutte Olympic Results». sports-reference.com. Arxivat de l'original el 21 d’octubre 2012. [Consulta: 3 octubre 2015].
# Cas Paco Sanz

El Cas Paco Sanz fa referència a les acusacions fetes a Francisco José Sanz González de Martos (València, 17 de setembre de 1970), conegut com a Paco Sanz, d'haver obtingut amb ajuda de la seva nòvia i la seva mare més de 350.000 € fingint ser a la vora de la mort a causa de la Síndrome de Cowden. Segons indiquen les fonts periodístiques, Paco Sanz va obtenir gran part dels diners demanant donacions públicament a través de xarxes socials les quals dirigia a una organització sense ànim de lucre.
El 29 de març de 2017 es confirmà l'engany de Sanz, després que el periodista Alfred Salud en el canal de TV Antena 3, revelés el cas Paco Sanz, el mateix periodista, Alfred Salud, a la 1 de TVE va mostrar els vídeos, mofant-se i fent la botifarra als seus seguidors i fotografies dels seus viatges i objectes de luxe presumptament adquirits amb els diners de les donacions. Va ser detingut per la policia el mateix dia, sent mantingut amb arrelament nacional i signatura mensual mentre duri la investigació en la qual es presenten càrrecs per estafa, apropiació indeguda i blanqueig de capitals.
La fiscalia li demana 6 anys de presó per estafa continuada i altres 3 anys a l'exparella sentimental.

## Referències

* ↑ «Quien soy». Arxivat de l'original el 30 de març de 2017. [Consulta: 31 març 2017].
* 1 2 Sergio Aspas. «Así se burla Paco Sanz, el hombre de los 2.000 tumores, de sus donantes». el Mundo, 28-03-2017. [Consulta: 31 març 2017].
* ↑ https://www.antena3.com/programas/espejo-publico/noticias/paco-sanz-llego-a-estafar-mas-de-350000-euros-a-14000-afectados-segun-un-informe-inedito-que-desvela-espejo-publico_201811285bfe7e320cf2ae0c60fa6ccd.html
* ↑ name = "Vanitatis">«[http: //www.vanitatis.elconfidencial.com/television/programas-tv/2017-03-30/dani-mateo-responde -Paco-sanz-estafa-dinero_1357958 / Dani Mateo, contundent contra Paco Sanz a 'el intermedio' com un dels estafats]». [Consulta: 31 març 2017].
* ↑ name = "espais">«[http: // elpais .com / elpais / 2017/03/28 / videos / 1490703867_014738.html els vídeos en què Paco Sanz es burla dels seus donants]». El País, 28 d i març 2017. [Consulta: 31 març 2017].
* ↑ «[http: //cadenaser.com/ser/2017/03/28/sociedad/1490704989_012007.html Les burles que no es veien en els vídeos de Paco Sanz en demanar diners als donants]». Cadena Ser, 28-03-2017. [Consulta: 31 març 2017].
* ↑ https://valenciadiari.com/valencia/demanen-6-anys-preso-paco-sanz-fingir-malaltia-greu-estafar-264780-euros Arxivat 2019-04-25 a Wayback Machine.